Diari Oficial de la Generalitat Valenciana


Sumari del DOGV 644, del 11-08-1987 (1987/809437)

ORDRE de 30 de juliol de 1987, del Conseller d'Obres Públiques, Urbanisme i Transports, per la qual es regula la concessió de subvencions per a millora d'instal.lacions nàutic-esportives a la Comunitat Valenciana.
---------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/07/30/(1)/dof/vci/html**

### Dades del document

Número de DOGV
:   644

Data del DOGV
:   11-08-1987

Secció del DOGV
:   DISPOSICIONS GENERALS

Número del document
:   1987/809437


Data del document
:   30-07-1987

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

Ordre de 30 de juliol de 1987, del Conseller d'Obres Públiques, Urbanisme i Transports, per la qual es regula la concessió de subvencions per a millora d'instal.lacions nàutico-esportives de la Comunitat Valenciana.  
El progressiu increment de les demandes dels usuaris, així com la consolidació de les instal·lacions nàutico- esportives com a element de valoració turística del litoral i d'infrastructura per a l'oci dels ciutadans, transcendint a la utilització estrictament esportiva dels seus orígens, obliga a una continua millora de les instal·lacions aproximant-se successivament al nivell que internacionalment s'estima acceptable per a aquest tipus d'instal·lacions.   
Durant la fase d'informació per a la redacció del Pla de Ports i Instal·lacions Nàutico- Esportives, redacció que la Conselleria d'Obres Públiques, Urbanisme i Transports escomet, en compliment del mandat expressat en el Decret 162/1986 de 22 de desembre, del Consell de la Generalitat Valenciana, s'han detectat mancances en els serveis generals de caràcter no tarifat, a les quals els usuaris són especialment sensibles.   
Cal una actuació positiva de la Generalitat Valenciana, que ostenta la titularitat d'aquestes instal·lacions, perquè es milloren les seues característiques, fonamentalment les que tenen una major incidència en la seguretat per a les embarcacions o els seus tripulants, i aquelles que puguen incidir en una millora de la gestió i de la imatge que aquestes projecten.   
No són per tant objecte de subvenció aquells aspectes relacionats amb la construcció inicial ni aquells que expressament es van imposar com a condicions de necessari compliment per a l'atorgament de la Concessió.   
Per a l?acompliment d'aquestes finalitats, i d'acord amb l'article 35 e) de la Llei 5/1983, de 30 de desembre   
ORDENE:   
Article primer  
Podran ser subvencionats l'adquisició, la instal·lació o la millora d'elements, els equipaments i els sistemes, relacionats en la present Ordre, en Ports i Instal·lacions Nàutico- Esportives en règim de Concessió de la Generalitat Valenciana.   
Les sol·licituds de subvenció les realitzaran exclusivament els Concessionaris dels Ports i Instal·lacions Nàutico- Esportives, expressades a través de les representacions legals acreditades davant la Generalitat Valenciana.   
Article segon  
Podran ser objecte de subvenció l'adquisició, la instal·lació o la millora dels següents elements, equips o sistemes:   
a) Equips de lluita contra incendis.   
b) Equips i sistemes d'informació meteorològica.   
c) Instal·lacions de vigilància i seguretat de les zones de servei.   
d) Millores en el balisament interior i exterior de la instal·lació esportiva.   
e) Equips per a la renovació i neteja d'aigües en les dàrsenes.   
f) Sistemes informàtics de gestió.   
g) Senyalització de serveis i instal·lacions.   
e) Equips de comunicacions radioelèctriques.   
Article tercer  
Són requisits per a l'obtenció de subvencions:   
a) Tenir aprovada l'Acta de Reconeixement Final de les obres corresponents a la concessió principal, en la data de promulgació d'aquesta Ordre.   
b) No haver estat sancionat per la Conselleria d'Obres Públiques, Urbanisme i Transports en els dos anys anteriors a la present Ordre i no estar incurs en procediment sancionador, o de requeriment per al compliment de condicions concessionals.   
c) Haver donat compliment a la normativa sobre l'ús públic de les instal·lacions.   
d) Que l'equip i instal·lació objecte de la subvenció no estiga expressament exigit en les Condicions Concessionals.   
Article quart  
Per a atorgar la subvenció, es valorarà el correcte compliment de les Condicions Concessionals, de la normativa general que siga d'aplicació i de la normativa específica promulgada per la Generalitat Valenciana en el desenvolupament d'aquella.   
Article cinqué  
La concessió de les subvencions podrà estar condicionada al compliment de la normativa legal de caràcter general o específica que li siga d'aplicació, i en el particular comportarà les següents obligacions per al Concessionari:   
a) La informació meteorològica generada per equips subvencionats podrà ser sol·licitada per la Direcció General d'Obres Públiques per a ella mateixa, o destinada a altri per a finalitats d'investigació o prevenció de catàstrofes entre altres.   
b) La Subvenció de l'adquisició d'un sistema informàtic de gestió obligarà el Concessionari a mantenir el cens d'embarcacions, el registre de cessions d'ús i el registre de transeünts en la forma que reglamentàriament es determine.   
c) Els equips de comunicacions subvencionats podran ser integrats en les xarxes de Protecció Civil que corresponguen.   
Article sisé  
Els equips, els sistemes o les instal·lacions subvencionats quedaran afectats a la instal·lació esportiva que es tracte, sense que puguen ser retirats d'aquesta sense autorització i els seran d'aplicació les Condicions de la Concessió relatives a la reversió, la caducitat i el rescat, sense que en aquest supòsit la valoració puga ser superior al percentatge del valor residual que corresponga a la part del seu valor satisfeta pel Concessionari.   
Article seté  
La quantia de les subvencions atorgades a un sol Concessionari no podrà ser superior al setanta-cinc per cent (75%) de la inversió que haja de realitzar i no podrà excedir del quinze per cent (15%) de la dotació pressupostària anyal prevista per a aquesta finalitat.   
Article vuité  
El procediment de concessió d'una subvenció serà el següent:   
a) El representant legal del concessionari presentarà una sol·licitud segons el model annex a aquesta Ordre, i ha d'adjuntar-hi una succinta memòria descriptiva i pressupost o factura pro- forma que justifique el cost de l'adquisició, la instal·lació o la millora.   
b) El Servei de Ports estendrà un Certificat del compliment dels requisits que exigeix aquesta Ordre.   
c) La Direcció General d'Obres Públiques formularà una proposta motivada de les subvencions a atorgar.   
d) La Conselleria d'Obres Públiques, Urbanisme i Transports resoldrà sobre les peticions presentades, i es publicaran en el Diari Oficial de la Generalitat Valenciana la relació de les subvencions atorgades.   
e) Una vegada instal·lat l'equip o sistema subvencionat el Concessionari sol·licitarà del Servei de Ports la certificació d'aquest extrem.   
Realitzada la inspecció corresponent, el Servei de Ports estendrà una certificació que servirà per a l'abonament de la subvenció en el termini d'un mes.   
f) Si de la inspecció esmentada en l'apartat e), es comprovava que l'adquisició, la instal·lació o la millora no s?ha realitzat, no s'ajusta a la sol·licitud presentada, a les condicions que es fixen en la Resolució que atorgue la subvenció, o al contingut de la present Ordre, o en la data límit per a sol·licitar l'esmentada inspecció el Concessionari no ho haguera fet, la Conselleria d'Obres Públiques, Urbanisme i Transports anul·larà la subvenció, podent-la atorgar a un altre sol·licitant que complint els requisits necessaris no n'hagués obtingut.   
DISPOSICIONS TRANSITORIES  
Primera  
Per a l'any 1987, la quantia màxima a la qual fa referència l'article seté de la present ordre es xifra en un milió cinc-centes mil pessetes (1.500.000 Ptes.).   
Segona  
Les sol·licituds hauran de presentar-se en el termini d'un mes a partir de la publicació de la present Ordre en el Diari Oficial de la Generalitat Valenciana. L'efectiva instal·lació de l'objecte de la subvenció i per tant la sol·licitud d'inspecció de comprovació haurà de formular-se abans del 30 d'octubre de 1987.   
DISPOSICIO FINAL  
Aquesta Ordre vigirà el mateix dia de publicació en el Diari Oficial de la Generalitat Valenciana.   
València, 30 de juliol de 1987.   
El Conseller d'Obres Públiques, Urbanisme i Transports,  
RAFAEL BLASCO I CASTANY  
ANNEX  
Amb total aceptació de les condicions de l'Ordre de la Conselleria d'Obres Públiques, Urbanisme i Transports que regula la seua concessió i declarant estar al corrent de les obligacions econòmiques amb la Generalitat Valenciana, les obligacions fiscals i davant de la Seguretat Social.   
Documentació que adjunta:   
1r Poder de representació (si no ho havia acreditat).   
2n Memòria descriptiva.   
3r Pressupost o factura pro- forma.   
4t Altra documentació.   
Lloc, data i firma.   
HONORABLE SR. CONSELLER D'OBRES PUBLIQUES, URBANISME I TRANSPORTS.


Còpia Permalink ELI